Kuna ka meie rahulik väikelinn Aveiro on juulikuus turistirohke, siis juulis-augustis töötab kaubanduskeskus ka pühapäeval ja me saime oma veinid-juustud- saiad-tomatid kätte pühapäeva õhtul kell 19.00- seda luksust ühelt katoliiklikult maalt ei oskagi loota. Siin linnas on küll turistideks portugallased ise- neid on ju miljonite viisi välja rännanud. See, et Prantsusmaa immigratsiooni esikohta rahva arvult ei  haara mitte alzeerlased, vaid just portugallased, oli eile Porto lennujaamas näha. Samal ajal kui me kotte ootasime, saabus Pariisist pea ühel ajal 3 erineva lennukompanii lennukit. (kohalike sõnul on need Pariisi portugallased kõige hullemad turistid, isegi hispaanlane pidi etem olema   )